Source: http://www.biskupice.sk/sk/Miestny-urad/Elektronicka-tabula/oznamenie-o-zacati-kolaudacneho-konania-spojeneho-s-konanim-o-zmene-stavby-a-nariadenie-ustneho.html
Timestamp: 2019-09-21 06:44:14+00:00
Document Index: 12033077

Matched Legal Cases: ['§ 2', '§ 3', '§ 5', '§ 120', '§ 80', '§ 81', '§ 68', '§ 18']

Oznámenie o začatí kolaudačného konania spojeného s konaním o zmene stavby a nariadenie ústneho pojednávania | biskupice.sk
Oznámenie o začatí kolaudačného konania spojeného s konaním o zmene stavby a nariadenie ústneho pojednávania
Zverejnené: 2. 9. 2019
Stavebník GROTTO, s.r.o., Dunajská 25, 811 08 Bratislava, IČO: 35719184, podal dňa 16.07.2019 na Hlavné mesto SR Bratislavy ako príslušný špeciálny stavebný úrad pre miestne komunikácie 1. a II. triedy, návrh na vydanie kolaudačného rozhodnutia spolu so žiadosťou o zmenu stavby pred dokončením
pre stavbu: „Technická a dopravná infraštruktúra územia Lesný hon, Podunajské Biskupice" - 1. Etapa
stavebný objekt: SO 101 Komunikácia vetva "Cl"- trieda Cl, MO 14 modif. MO 8,5/30
miesto stavby: pozemky registra „C“ katastra nehnuteľností vedené v katastrálnom území Podunajské Biskupice ako parcely č. 5859/9, 5859/10, 5859/407, 5859/413, 5859/415, 5859/412, 5859/339, 5859/11, 5859/576 (parc.č. 5859/576 je odčlenená od parcely č. 5859/11 – geometrický plán č. 108/2019 zo dňa 17.06.2019, autorizačne overený Ing. Františkom Megom, autorizovaným geodetom a kartografom, úradne overený Okresným úradom Bratislava, katastrálnym odborom pod č. 1226/19 dňa 03.07.2019), Bratislava
druh stavby: líniová stavba - inžinierska - dopravná infraštruktúra
účel stavby: napojenie územia na dopravnú infraštruktúru
Na stavbu bolo vydané stavebné povolenie Hlavným mestom SR Bratislava č. MAGS SSU 39595/2016-275079 zo dňa 04.05.2016, ktoré nadobudlo právoplatnosť dňa 22.06.2016 a zmena stavby pred dokončením č. MAGS SSU 35038/2019/328144-6/Hu zo dňa 29.04.2019, ktorá nadobudla právoplatnosť dňa 04.06.2019.
Dňom podania návrhu bolo začaté kolaudačné konanie spojené s konaním o zmene stavby.
Hlavné mesto SR Bratislavy ako príslušný špeciálny stavebný úrad pre miestne komunikácie I. a II. triedy (ďalej len „špeciálny stavebný úrad“), podľa § 2 ods. a) zákona NR SR č. 416/2001 Z.z. o prechode niektorých pôsobností z orgánov štátnej správy na obce a vyššie územné celky, § 3a ods. 4) zákona č. 135/1961 Zb. o pozemných komunikáciách (cestný zákon) v znení neskorších predpisov, § 5 zákona SNR č. 369/1990 Zb. o obecnom zriadení v znení neskorších predpisov, § 120 zákona č. 50/1976 Zb. o územnom plánovaní a stavebnom poriadku (ďalej len „stavebný zákon“), v znení neskorších predpisov, podľa V. časti Štatútu hlavného mesta SR Bratislavy, v súlade s ustanovením § 80 s použitím § 81 ods. 4) a § 68 stavebného zákona a § 18 zákona č. 71/1967 Zb. o správnom konaní v znení neskorších predpisov ( ďalej len „správny poriadok“ )
oznamuje verejnou vyhláškou
účastníkom konania a dotknutým orgánom začatie kolaudačného konania spojeného s konaním o zmene stavby a súčasne nariaďuje ústne pojednávanie na deň
25.septembra 2019 (streda) o 10,00 hod.
so stretnutím na mieste stavby (pripojenie o ul. Svornosti).
Účastníci konania a dotknuté orgány sa zároveň upozorňujú, že námietky a stanoviská môžu uplatniť najneskoršie pri ústnom konaní, inak sa na ne neprihliadne.
Príloha: Verejná vyhláška